पाएं अपने शहर की ताज़ा ख़बरें और फ्री ई-पेपरडाउनलोड करें
शहर में कोरोना संक्रमित मरीजों की संख्या लगातार बढ़ रही है। जिससे शहर के अस्पतालों में अब मरीजों के लिए बेड नहीं बचे है। ऐसे में प्रशासन की ओर से शहर की संस्थाओं व एसोसिएशन के सदस्यों को अपील की गई थी कि वे शहर में ज्यादा से ज्यादा कोविड केयर सेंटर का निर्माण करके वहां संक्रमित मरीजों को भर्ती कर वहां इलाज करवाए जिससे शहर के अस्पतालों पर पड़ रहे दबाव को कम किया जा सके।
कई संस्था आगे आई
शहर की कई संस्था की ओर से कोविड केयर सेंटर को खोलने के लिए हामी भरी थी और सेंटर बनाने का काम शुरू किया था। शहर की श्री गुरुग्रंथ सेवा सोसायटी की ओर से 50 बेड और कॉम्पिटेंट फाउंडेशन की ओर से 10 बेड का कोविड सेंटर बनाने का काम शुरू किया गया है। इसके अलावा सेना की ओर से भी पंजाब यूनिवर्सिटी के इंटरनेशनल हॉस्टल में 1000 बेड का कोविड केयर सेंटर बनाया जाने वाला है।
सिलेंडरों पर लगने वाली नॉब्स के लिए दुकानदारों से अपील
इसी बीच आज प्रशासन की ओर से डी टाइप गैस सिलेंडरों पर लगने वाली नॉब्स को लेकर उद्योगपतियों व दुकानदारों से सहयोग की अपील की है। प्रशासन की ओर से कोरोना मरीजों के लिए देखभाल केंद्रो पर सिलेंडरों पर लगाए जाने वाले नॉब्स रेगुलेटर के लिए दुकानदारों से संपर्क करने की अपील की है। प्रशासन की ओर से कहा गया है कि उनके पास सिलेंडर है लेकिन उन पर लगाए जाने वाले नॉब्स की कमी है जिससे संक्रमित मरीजों के इलाज में बाधा आ रही है। प्रशासन ने उद्योगपतियों व दुकानदारों को जल्द से जल्द उनसे संपर्क कर सिलेंडरों पर लगने वाली नॉब्स को लेकर संपर्क करने को कहा गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn